Medzinárodná kanoistická federácia

Medzinárodná kanoistická federácia (skr. ICF – International Canoe Federation) je medzinárodná športová organizácia združujúca 152 národných kanoistických zväzov na celom svete, sídliaca v Lausanne, vo Švajčiarsku. Na jej čele v súčasnosti stojí Španiel José Perurena. ICF je riadnym členom MOV, SportAccord (býv. GAISF) a aj IWGA (Medzinárodná asociácia svetových hier).

História
ICF bola založená 19. januára 1924, vtedy ešte pod nemeckým názvom Internationale Repräsentantenschaft Kanusport (IRK) so sídlom v nemeckom Mníchove. Zakladajúcimi členmi boli Dánsko, Nemecko, Rakúsko a Švédsko. V roku 1946 sa názov zmenil na súčasný a od roku 2006 sídli ICF vo švajčiarskom Lausanne.

Kanoistické disciplíny
Ako zastrešujúca organizácia, organizuje ICF majstrovstvá sveta v ôsmich kanoistických disciplínach:
 rýchlostná kanoistika
 vodný slalom
 canoe polo
 kanoistický maratón
 vodný zjazd
 dračie lode
 voľnoštýliarska kanoistika
 jachting na kanoe
 surf ski (ocean racing)

Kompetencie ICF
 Stanovovať oficiálne pravidlá, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné a olympijské súťaže, pre ktoré ICF stanovuje systém súťaže.
 Kontrolovať a upravovať pravidlá menovania medzinárodných rozhodcov.

Konfederácie 
152 členských federácií (v roku 2011), z nich najpočetnejším je Nemecký zväz s 113,000 členmi, je rozčlenených do 5 kontinentálnych konfederácií:

Podujatia 
 Majstrovstvá sveta vo vodnom slalome
 Svetový pohár vo vodnom slalome
 Majstrovstvá sveta v rýchlostnej kanoistike
 Majstrovstvá sveta v kanoe póle
 Majstrovstvá sveta vo vodnom zjazde
 Majstrovstvá sveta v kanoistickom maratóne
 Majstrovstvá sveta v dračích lodiach
 Majstrovstvá sveta v surf ski
 Majstrovstvá sveta vo voľnoštýliarskej kanoistike

Pozri aj 
 Canoe polo na Svetových hrách

Externé odkazy 
 Oficiálna stránka ICF 

Kanoistika
Canoe polo
Rýchlostná kanoistika
Vodný slalom
Vodný zjazd
Organizácie založené v 1924